open-index/open-wikipedia-markdown huggingface dataset:
Cors Europa (Milan)

El **Cors Europa** a l'è un stradon de Milan che 'l conliga el Verzer a piazza San Babila.

A l'era stad pensad del Pian Albertin del 1934 'me part de la Racheta che l'havaria fad su 'n noeuv conligament in la cità: per via de la guerra quella roba chi l'è minga portada inanz, ma dopo la sarà confermada in del pian regolador del 1953 e la sarà fada su poch inanz.

In su la strada se troeuva el Palazz Litta Cusini Modignani e, arent, la Geseta del Pasquiroeul.

## Bibliografia
*    Giuliana Gramigna, Sergio Mazza, Milano. Un secolo di architettura milanese dal Cordusio alla Bicocca, Hoepli, Milano 2001. ISBN 88-203-2913-1.

## Alter proget
Gesa de San Giusep di Morent

La **Gesa de San Giusep di Morent** a l'è una gesa parochiala de Carsenzagh, ciamada per la soa grandezza per ischerz *Dom de Carsenzagh*.

## Storia
Vist el slargàss de Milan in del secol XX, quella banda li de Carsenzagh la s'è impienida de cà trade su a la svelta per quei che andaven a viver in cità, e gh'era nissuna gesa: la gesa de Santa Maria Rossa e la gesa di Sant Re Masg eren trope lontane e se pensa de fà una capella per el sit, gh'è anca una catada de daner, ma inn poeu doperad per meter a post la veggia badia.

El cardinal Schuster in visita pastoral el recognoss el besogn de fà di gese noeuve e l'è fad su un comitad per fànn almen dodes in tuta la diocesi, e anca el Papa Pio XI el fa una donazzion de un milion de franch. El 19 de marz 1939 l'arcivescov el nonzia de volé fà su una noeuva gesa in del quarter, dedicad al San Giusep, patron di Morent. El prim de luj del '39 el benediss la prima preja, menada de la gesa de San Lorenz e 'l 27 de otover 1939 scomincen i lavorà.

Intant che la fann su, del 1940 a l'è mitud un vicari, che 'l se ocuparà de la comunità, in principi de 'na cà dada a gratis a la curia e di prim mes del 1941 l'era completa per quell che 'l bastava per dì la messa dent, anca se l'altar el gh'era no e 'l se doperava vun tolt de la Gesa de Sant Antoni. 

L'è infin fornida el prim de november del 1941, quand che 'l Schuster la consacra: l'altar l'è dedicad a tucc i Sant e ghe meten di reliquie de l'Ambroeus, del Carlo, del Gervas e del Protas, del Nabor e del Felis e del Nazar e Cels.

## Architetura
Gesa in stil moderno, el de foeura l'è per la pupart in quadrei ross, cont un portal in marmor bianch del Vitaliano Marchini: gh'è denanz una vedrada del San Giusep col Bambin del Martinetti. 

Dent se troeuva, in la gran navada unega, vot fresch del Martinotti, che representen di episodi del Vangeli e l'Ambroeus, el Paol, el Peder e 'l Carlo.  Gh'è du ambulacher, vun che 'l fa de sagrestia e l'alter de penitenziaria. In del presbiteri se troeuva sia l'altar noeuv che 'l batisteri, in marmor de Carrara, fad del Costantino Ruggeri. 

## Riferiment


## Ligam de foeura
*Sit ofizzial

## Alter proget
Torr civega (Berghem)

La **Torr civega**, ciamada anca el *Campanon*, a l'è un monument de Berghem de piazza Veggia, arent al Palazz de la Reson e al Palazz del Podestà. Volta 56 meter, l'è la torr la pussee volta de la cità.

## Bibliografia
*Renato Ravanelli, La storia di Bergamo - Bergamo, Grafica & Arte, 1996. ISBN 8872011337.

## Alter proget
Gesa de la Madonina (Legnan)

La **gesa de la Madonina** a l'è una gesa catolega de Legnan, in cità metropolitana e arcidiocesi de Milan: l'è stada fada su del 1641, quand che l'arcivescov gh'ha dad el permess a vun di descendent de l'Oldrad II Lampugnan de slargà la capella de fameja inscì de fà su una gesa vera e propia.

Progetada del Franzesch Maria Righin, l'era ispirada a la Gesa de Sant Isep de Milan, che l'haveva progetad un quaj temp indree. A gh'era anca di meridiane che, del 1984, a inn stade restaverade de la Fameja Legnanesa e de la Contrada Sant Erasm per i ses'cent agn de la mort del Giovann de Legnan.

Gh'è stada fada per un quaj ann la messa segond el rit ambrosian antigh, che incoeu l'è fada in la Gesa de Sant Erasm.

## Bibliografia
*     Giorgio D'Ilario, Egidio Gianazza, Augusto Marinoni, Marco Turri, Profilo storico della città di Legnano, Edizioni Landoni, 1984, ISBN non esistente.

## Alter proget
Lagh de Santa Giustina

El **lagh de Santa Giustina** a l'è un lagh artificial al center de la vall de Non, fad per la pupart di aque del rial Nos. El pussee grand de la provincia autonoma, i so aque moeuven i turbine de la central sota-terra de Taj: la diga che 'l tegn a l'è stada fada su del 1951 e, al so temp, l'era la pussee volta d'Europa.

Sora ghe passen i pont de la SS 43 de la Vall de Non e de la ferrovia Trent-Malé-Mezzana.

## Riferiment
*Visit Trentino

## Alter proget

## Vos corelade
*Pont de Mostizzoeul
Palazzi Vescovil (Pavia)

El **Palazzi Vescovil** a l'è la sed del vescov de Pavia: quell de incoeu l'è denanz al Dom de Pavia e l'è stad progetad in del '500 del Pellegrin Tebald, volud del vescov Ipolit de Ross. Prima ghe n'era vun, per la tradizzion fad del lombard antigh Damian de Pavia, che l'era indova che incoeu gh'è el Brovet. Quell de incoeu a l'è stad fad in su 'n vegg convent, e di toch de quell convent chi inn guarnad in di musee civegh de Pavia.

## Bibliografia
*    L. Giordano, M. Visioli, R. Gorini, L. Baini, P. L. Mulas, C. Fraccaro, L'architettura del Quattrocento e del Cinquecento, in Storia di Pavia, III/3, L'arte dall'XI al XVI secolo, Milano, Banca Regionale Europea, 1996, pp. 671– 874.

## Alter proget
Palazz Spinola

El **Palazz Spinola** a l’è on palazz de Milan del cinch-cent, rifad in del cors del Vot-cent. Storicament partegnud al sester de Porta Noeuva, el se troeuva in via San Paolo 10. Dal 1808 a l'è sede de la Socetà del Sgiardin.

## Storia e descrizzion
Ordinad in del 1580 dal bancher genoves Leonardo Spinola, om de fiducia del Tomas Mario, alter banchere genoves, el palazz a l’è stad fad tirà su d’on architet mai conossud in trè campagne de lavorà diferente intra ‘l 1570 e ‘l 1615. A inn stade fade di ipotesi a proposit del Pellegrin Pellegrin e del Martin Bassi, ma domà la partecipazzion del Bassi la parariss oramai certa; incoeu el dedent de l’edifizzi l’è soratut el risultad de rimestadure fade in del cors del vot-cent: la faciada sempliz indove figura el portal de bugnad, la lassa intravedé poch di ambient de lusso che gh’è de dent.

A l’è famosa la *Sala dor* progetada del Gerolamo Arganino e decorada del Giacomo Tazzino: la sala, rimodernada in ocasion del sposalizzi de l'Imperador Ferdinand I, a l’è spazziosa e monumental, circondada d’on colonnad decorad con fris e sormontad de la trabeazione che fann su la tribuna per l'orchestra; e poeu figura i afresch e i stuch dorad in su sfond avori;  a l’istessa manera la *Sala darsgent* la toeu el nom di  stuch color arsgent del Luigi Tatti.

Colpid senza misericordia di bombardament anglo-american del 1943, l’edifizzi l’ha ciapad foeugh e siben che i architeture de la faciada e de la cort sien restade intate, el foeugh l’ha distrut quasi tucc i pian de sora e di part del pian-terren e de conseguenza i tecc e bona part di volte a inn crollad e i dò sale descrivude chì de sora  a inn stade distrute, de lor domà i mur s’inn salvad.

On alter ambient important l’è de sicur la *Sala de ball*, che ‘l sò nom el lassa intender che la fudess sede di ball. La sala l’è stada vista e amirada del Stendhal, ospit tante volte in del palazz in del cors de ball e festesgiament. In la cort a gh’è la *torre belvedere del Cinquecento*, ambient drovad in di festegiament del sgiardin d’estad

El Palazz Spinola, fina a la soa mort, l’ha ospitad el gran studi del pitor Luigi Conconi (1852-1917) che 'l l’ha condividud a longh insema al Gaetano Previati (1852-1920).

## Note


## Alter proget

## Vos correlade
* Ville e palazz de Milano
* Sester de Porta Noeuva
* Socetà del Sgiardin
Gesa de Santa Maria a la Porta

La **Gesa de Santa Maria a la Porta** a l'è una parochial de Milan, capellania di fedei polach in la cità. Quella de incoeu l'è stada consacrada del 1652 e fada su in su proget del Franzesch Maria Righin e del Franzesch Borromin, ma una gesa lilinscì la gh'era sgiamò. La se ciama a la Porta perchè l'era arenta a la veggia Porta Vercellina romana.

De lee la dipend la Gesa de la Consolazzion, che ghe fann dent la messa in latin in rit ambrosian antigh.

## Riferiment
*BeWeB

## Alter proget
Palazz Pretori (Crema)

El **Palazz Pretori** a l'era el palazz che ghe staven de cà i podestà veneti a Crema: se pensa che 'l ghe fuss sgiamò del 1286, ma quell de incoeu l'è stad fad su intorna al 1555. Al dì d'incoeu el gh'ha dent di ofizzi comunai e l'è conligad cont el Palazz Comunal.

Dent gh'è di statue de citadin famos compagn del Steven Paves, del Giovanni Maria Cavalleri, del Carlo Donati De' Conti, del Giuseppe Benzi, del Pietro Donati, del Stefano Allocchio e di monument dedicad ai mort in guerra e in sul lavorà. Di alter preje e lapid che gh'eren inn stade mitude in del musee civegh de Crema e del cremasch.

## Bibliografia
* Mario Perolini, Vicende degli edifici storici e monumentali di Crema, Crema, Leva Artigrafiche, 1995.

## Alter proget

## Vos corelade
*Torr Pretoria
Vincenzo Roncalli

El **Vincenzo Roncalli** (Vigevan, 5 de november 1792 - Vigevan, 17 de dicember 1872) a l'è stad un imprenditor e politegh italian.

## Biografia
Fioeul de l'Isep e de l'Anna Maria Longhi, el se emancipa del pader del 1811 e 'l va a lavorà a Milan, indova che 'l se marida con la Sofia Grassi, sorella di so compagn de vender: la moeur giovina e moeuren prest anca i so fioeui, per quella reson chi el lassarà tusscoss per la carità. Cont el so patrimoni l'è stad fad su el Palazz Roncalli, indova che gh'è una stata di so fioeui.

L'è stad Senator del Regn del 1853 a la mort.

## Riferiment
*Società storica vigevanese
Stadi de la Vitoria (Bari)

El **Stadi de la Vitoria** a l'è un stadi de Bari in pè del 1934, in del quarter Marconi, arent a gh'è la Fera del Levant. L'è stad fad su del Romolo Vaselli e progetad del Vincenzo Fasolo.

L'ha ospitad el Bari de quand che l'è vert al 1990, quand che inn andad a sgiugà in del noeuv Stadi San Nicola. La selezzion italiana gh'ha sgiugad quater partide. Incoeu ghe sgiuga la squadra de rugby *Tigri Bari* e gh'è anca di partide de folball minga professional.

## Riferiment
*<Nella tana delle ''Tigri'': il rugby a Bari è «un combattimento di squadra»

## Alter proget
Torr Pretoria

La **Torr Pretoria** a l'è 'na torr de l'età de Mez de Crema, che l'è mituda in mez ai palazz renassimentai Comunal e Pretori. Vesin in stil al Dom, l'è stad fad su intorna al 1286.

## Bibliografia
* Giovanni Solera, Storia di Crema raccolta per Alemanio Fino dagli Annali di Pietro M. Terni ristampata per cura di Giovanni Solera, volume secondo, Milano, Luigi Bajnoni libraio, 1845.

## Alter proget
Gesa de San Gaitan (Masseria De Tullio)

La **Gesa de San Gaitan** a l'è la gesa de la Masseria De Tullio, sit del cinchcent de Bari, che l'è stada fada su del setcent.

El dedent l'è fad pussee scior de statov e oeuvere d'art sacra, l'altar a l'è stad piturad del Michele Lapegna.

## Riferiment
*Barinedita

## Alter proget
March Solee

El **March Solee** (Carona, 1355 circa - Milan, 8 de luj 1405) a l'è stad un scultor e architet lombard.

Cognossud soratut per el so lavorà in del Dom de Milan e a la Certosa de Pavia, l'è stad el fondador de la familia omonema, che l'ha vist dent el Guinifort, l'Andreja, el Peder Antoni, el Cristofen, el Franzesch e 'l Giovann: una soa nevoda, la Madalena, la s'è maridada cont el Giovann Antoni Amadee.

## Bibliografia
*Emilio Motta, Bollettino Storico della Svizzera italiana, 1906, 14; 1908, 58.
Cimiteri monumental de Berghem

El **Cimiteri monumental de Berghem** a l'è el fopon pussee important del caploeugh orobegh, fad su in tra 'l 1896 e 'l 1913 in su proget de l'Ernest Piroven e de l'Ernest Bazzer, in del quarter de Borgh Palazz.

Dent gh'è mitud sota el Ciro Caversazzi, el Piermario Morosini, l'Eliza Foster, l'Antonio Locatelli, el Pio Manzù, el Giulio Natta, el Mario Sironi e l'Alessandro Nini.

## Bibliografia
*Raimondo V. Bergamo 2018 "Arte e architettura nel cimitero di Bergamo"

## Alter proget

## Vos corelade
*Gesa de Tucc i Sant (Berghem)
Galleria De Cristoforis

La **galleria De Cristoforis** a l'è stada una galleria comercial de Milan verta del 1832 e trada sgiò del 1935 che la conligava la Corsia di Serv con Via Mont Napoleon: prima galleria de Milan, quella del Vitori Emanuell la sarà verta 35 agn inanz, la perd de prestigi e l'è sarrada su e sbatuda sgiò quand che gh'è stad de meter a post piazza San Babila.

In principi l'era ciamada la *contrada de veder* ma poeu, quand che hann fad su la galleria noeuva l'hann ciamada *Galleria Veggia*. In di agn '50 del '900 el comun de Milan l'ha scernud de dedicàgh un noeuv passagg, ben pussee piscinin, che 'l conliga el Cors a la piazza del Liberty.

## Riferiment
*Emeroteca Braidense
 
## Alter proget
Svastega

La **svastega** a l'è un simbol originari di colture de l'Eurasia e de origin indoeuropea, doperad 'me decorazzion o per di reson religiose: el se troeuva sgiamò del temp del Neolitegh e in di colture de l'Asia el representa un simbol che 'l mena furtura o che 'l representa la divinità, in Giapon l'è doperad 'me simbol per i tempi.

In del mond ocidental a l'è vista mal, perchè l'era stada doperada del Partid Nazista de l'Adolf Hitler 'me simbol, e di voeulte l'è anca proibida se doperada per reson politeghe: l'è stada comunque tegnuda in d'un quaj cas, per esempi l'armada de l'aria finlandesa l'ha doperada fina al 2020.

## Riferiment
*Britannica

## Alter proget

## Vos corelade
*Cros celtega
*Roeusa camuna
Dom de Ciare

El **Dom de Ciare** a l'è la gesa pussee importanta de Ciare, in provincia e diocesi de Bressa. Fad su del 1500, a l'è dedicad a Faustin e Giovita e dent se troeuva di scolture de l'Antoni Calegari, del Pietro Ricchi e del Pompeo Batoni, oltra ai reliquie de la sant'Agape, mazzada in Grecia in del terz secol perchè la voleva minga toeu part a un rit pagan.

## Riferiment
*BeWeB

## Alter proget
Terme erculee

I **terme erculee** eren i terme romane de Mediolanum, fade su quand che l'era la capital de l'Imperi roman d'Ocident, e destrugade pussee inanz, o di barbar o del Barbarossa.

Indova eren a l'è stad descovert domà del secol XX, e eren in tra piazza San Babila, la corsia di Serv e cors Europa. Compagne di terme imperiai de Trevir, eren daquade o del Seves o de l'Aqualonga. I so rest inn tegnud in del Musee archeologegh de la cità, ma gh'è un quaj rest che se po vedè arent a la Geseta del Pasquiroeul, che l'è stada fada in sui so fondamenta.

In sul spazzi lassad l'era stad fad su poeu el quarter del Pasquiroeul.

## Bibliografia
*Donatella Caporusso, Milano (Mediolanum): la situazione idrografica di Milano romana, in Catalogo della Mostra "Milano capitale dell'Impero romani (286-402 d.C.)", a cura di Gemma Sena Chiesa, Milano 1990.

## Alter proget
Torr Arrigon

La **Torr Arrigon** a l'è una torr de l'età de Mez che gh'è a Introeubi: l'era doperada soratut contra i atach di barbar e, del 1531, quei de la cità inn stad boni de doperàlla per cascià via 'n armada grisona de sesmila omen.

## Riferiment
*La Valsassina 

## Alter proget
Via di Mercant

La **via di Mercant** a l'è una strada de Milan, fada su del secol XIX in del restruturà de la piazza di Mercant, che de temp l'è riservada ai pedon: la taca insema la piazza del Dom cont el Cordus e Via Dant e de lat a gh'è el Palazz di Giureconsult e 'l Palazz.

Un temp a l'era una piazza, che la quatava anca quella che incoeu l'è la piazza di Mercant, cont i lavorà l'è fada su 'me stradon.

## Bibliografia
*    Bruno Pellegrino, Porta Comasina, Milano, Edizioni Meneghine, 2011.

## Alter proget
Stazzion de Benevento Porta Rufina

La **** a l'è una stazzion de la ferrovia Benevento-Avellino, che la serviss el comun de . L'è tacada ai stazzion de .

## Bibliografia
*Fascicolo Linea 128

## Alter proget
Stazzion de Avellino

La **** a l'è la stazzion ferroviaria de l'omonema cità, capolinia di ferrovie per Benevento, per Cancello e per Rocchetta Sant'Antonio.

L'è tacada ai stazzion de . Al dì d'incoeu a l'è senza trafegh, e i treni inn sostituid de autobus.

## Bibliografia
*Fascicolo Linea 128

## Alter proget
Stazzion de Cairano

La **** a l'è una stazzion de la ferrovia Avellino-Rocchetta Sant'Antonio, che la serviss el comun de . 

'Me tute i stazzion de la linia, a l'è doperada domà per el trafegh turistegh de la Fondazzion FS Italiane.

## Bibliografia
*Fascicolo Linea 128
Stazzion de Parolise-Candida

La **** a l'era una stazzion de la ferrovia Avellino-Rocchetta Sant'Antonio, che la serviva l comun de . L'era tacada ai stazzion de .

A l'è stada trada sgiò in di agn '90.
## Bibliografia
*Fascicolo Linea 128
Diatreta Trivolz

La **Diatreta Trivolz** a l'è una copa in veder del secol IV, doperada di class pussee sciore del mond roman e quella retegnuda conservada mej: l'è in mostra al Civegh musee archeologegh de Milan.

A l'è fada su de du toch: el dent, che l'è in veder, e una gabia in metall foeura, ghe cala inveci el pè. L'è stada crompada del comun del musee de la fameja Trivolz del 1935.

## Riferiment
*Milano Archeologia 

## Alter proget
Gustin Bust

El **Gustin Bust**, did *el Bambaja* (Bust Grand, 1483 - Milan, 11 de sgiugn 1548) a l'è stad un scultor lombard del volt Renassiment.

Fioeul del Giovann Peder e de la Madalena de Borsan, el gh'ha havud du fioeui: l'Isep e la Leonora. L'è stad cressud e jutad del Bernard Zenal, e anca influenzad de l'Andrea Fusina e del Benedet Briosch. L'ha collaborad anca cont el Cristofen Lombard e l'è regordad soratut per i so monument funerari, tant 'me quell del Gaston de Foix e del Lanzin Curt.

## Riferiment
*Sapere.it

## Alter proget
Castell de Castellar

El **Castell de Castellar** a l'è 'na rocafort del secol XIII sita a Castellar, incoeu frazzion de Monzamban, e fada su di De La Scala e che, per un bell poo de temp, l'è stad in posizzion strategega al confin del so domini, e l'è passad poeu ai Vescont, ai Gonzaga, an'mò ai Vescont e infin a la Republega de Venezzia che, perdud el so roeul del secol XVII, l'ha vendud a una familia sciora del sit.

## Riferiment
*LombardiaBeniCulturali

## Alter proget
Palazz Miles (Grom)

Ol **Palazz Miles** a l'è ol palazz pioeu important de Grom, fad su prima del secol XV de l'istessa fameja che l'ha fad su 'l castell de Grom. Al dé d'incoeu a l'è la cà del cumun, e dent gh'è anch i musee di armi bianche e di bergamine e l'eco-musee.

## Bibliograféa
*AA.VV., Gromo, Comune di Gromo, 1975.

## Alter proget
Galvan Fiama

El **Galvan Fiama** (in latin *Galvanus* o *Galvagnus*; *Flamma*, *de Flama* o *de la Flamma*: Milan, 1283 - Milan, 1344) a l'è stad un fraa domenegan lombard, capellan del Giovann Vescont e scritor de croneghe de l'area milanesa e del so ordin religios.

## Biografia
Lauread in teologia dopo vesses fad fraa al convent de Sant Ustorgg, l'ha insegnad la materia ai student de medesina de Pavia, a stà de cà in del convent de San Tomas, e lilinscì la nass la soa passion per la storia. El torna a Milan per el 1313 e l'insegna filosofia moral, e 'l scriv inscì el so unegh tratad teologegh, *Tractatus yconomicus*.

El descompariss de Milan del 1323, forsi per l'interdet dad foeura contra la cità del Papa, e 'l compariss ancamò in di ducument de 'n process de inquisizzion a Bologna del 1330, l'ann midem el torna a Sant Ustorgg a ocupàss de storia. El sarà protagonista del cusì torna i relazzion in tra l'orden di fraa predicator e i Vescont dopo di vari process per eresia contra la familia milanesa: anca se se pensa che l'habia esagerad el so roeul in di so croneghe, el facc che 'l fuss deventad bon amis de l'Azzon e confessor del Luchin e del so fioeul el mostra che l'è stad debon bon de menà vesin i domenegan e i Vescont.

La soa ultima oeuvera, la *Chronica Maior*, la finiss del 1344, che donca l'è scernuda per convenzion 'me data de la soa mort. In d'una soa oeuvera, che l'è stada minga dada foeura, el tira a man la Marklandia, a ovest de la Groenlandia, gh'è di studios che sostegnen che 'l parlava de l'America, roba che di navegador genoves havarien podud savè di scandinav.

## Riferiment
*[Treccani](https://www.treccani.it/enciclopedia/galvano-fiamma_(Dizionario-Biografico)/)

## Vos corelade
*Giovann de Cermenaa
Gesa de San Tomas (Pavia)

La **Gesa de San Tomas** a l'è una gesa desconsacrada de Pavia, che la partegn a l'Università di Studi de Pavia. Sita in del center cità, hann tacad su a fàlla del secol IX e l'è fornida, in stil gotegh, del 1478. A l'è sopressa de l'Isep II del 1782 che la dopera 'me sed del Seminari General de la Lombardia, e 'l Giuseppe Piermarini la restrutura. Poch agn adree, del 1791, a l'è sarrad su el seminari e l'è doperada 'me caserma, inscì la resta fina ai agn '80 del '900, quand che l'è dada a l'Università che incoeu la dopera 'me sed de varie facoltà e de la Biblioteca de Studi Umanistegh.

## Bibliografia
*Ezio Barbieri, L'archivio antico del monastero di San Tommaso, in "Annali di Storia Pavese", XVII/XIX (1989).

## Alter proget
Teater Noeuv (Milan)

El **Teater Noeuv** a l'è stad un teater de Milan, in piazza San Babila, vert del 1938 e serrad del 2022 per i conseguenze de la pandemia de COVID-19.

## Riferiment
*Chiude i battenti il Teatro Nuovo di Milano. Fine di una storia che rischia di essere dimenticata

## Alter proget
Rocheta (Corresg)

La **Rocheta** a l'è una fortifegazzion de Corresg che gh'è del secol XIV e che, perdud el roeul de defesa, l'è stada trada sgiò in part e doperada per di alter reson.

## Storia
A l'è stada fada su dopo del 1371 per orden del Guido VI de Corresg, l'era la roca pussee importanta de l'antigh castell de la cità: la perd la soa importanza 'me fortifegazzion in tra el secol XV e 'l XVI, e del Ses'cent a l'è doperada 'me sed del presidi militar spagnoeul.

L'è trada sgiò in part del 1887, inscì de conligà mej el center de la cità con la stazzion di treni, e quell che l'è restad a l'è doperad 'me caserma di Carabiner prima e poeu 'me preson, fina ai prim del '900.

La part che l'è restada a l'è stada restruturada in stil neoclassegh, inscì de svesinàlla 'me stil ai alter palazzi del center.

Bandonada e dannegiada del terramot del 1996, al temp del giubilee del 2000 l'è recuverada del Comun, che 'l la restavera e la dopera 'me ostell per i sgioven.

## Riferiment
Pont Napoleon Bonapart

El **pont Napoleon Bonapart** a l'è un pont a arch sbassad de Lod che 'l traversa l'Ada. Fad su del 1864, un pont in quella banda chi gh'era del secol XI, e cont el temp e i guerre o inn stad destrugad o inn borlad sgiò.

## Riferiment
*LombardiaBeniCulturali

## Alter proget
Daniell Cresp

El **Daniell Cresp** (Busti Grandi, 1597-1600 - Milan, 19 de luj 1630) a l'è stad un pitor lombard: mort sgiovin per la pesta del Manzon, l'è comunque considerad vun di pussee important del Ses'cent lombard. 

Ispirad del manerism del Camillo Procaccini e del Morazzon, oltra che del Giovanni Andrea De Ferrari, de l'Antoon van Dyck, del Pieter Paul Rubens e del Francisco de Zurbarán, l'è regodad soratut per i so lavorà in la Gesa de Sant Ustorgg e in la Gesa de San Protas, oltra che per el Desun del San Carlo de la Gesa de la Passion e 'l ciclo de San Brun in la Certosa de Milan.

Di so alter overe inn el Crist mort adorad del san Domenegh de Guzman, el martiri del San Steven, l'Adorazzion di pastor, l'Ultima Cena e 'l Soeugn de Sant Isep.

## Riferiment
*Treccani

## Alter proget
Castell de Nivian

El **Castell de Nivian** a l'è una fortezza de Nivian, frazzion del comun piasentin de Avergar. Sit in la bassa Vall Trebia, arent ai prim colline del Pennin ligurin, el permeteva de controllà la strada in tra Piasenza e Genoa.

Fad su a partì del secol XII, l'ha vist anca varie rivoeulte vers i vari governador e incoeu l'è proprietà privada.

## Bibliografia
* Carmen Artocchini, Castelli piacentini, Piacenza, Edizioni TEP, 1983 [1967].

## Alter proget
Torrion (Corresg)

El **Torrion** (in dialet local *Turiòun*) a l'è 'na costruzzion de Corresg in stil liberty del secol XX, fada su in su 'n vegg bastion del secol XV, ciamad del Carlo V.

## Storia
Fad su del 1909 e vert del 1912 in su proget del Pier Giacinto Terrachini 'me edifizzi industrial per fà succià i gallete e lassà di residov del lavorà del vin, a l'è poeu crompad del comun del 1926 che 'l dopera prima 'me deposit per i lavorà de la strada e poeu, del 1945, 'me cà popolar per i pover, incoeu l'è doperada per i vegg. 

Del 1983 a l'è restaverad.

## Architetura
A forma de ferr de cavall, l'è cognossud soratut per i decorazzion in ciment fade del Bryto Terrachini, fioeul del Piergiacinto, e per i poggioeui in ferr. In del sot la resta una part curva, che la gh'era sgiamò al temp del bastion.

## Riferiment
Vial Bligny (Milan)

**Vial Bligny** l'è una strada del center de Milan, cognossuda soratut per l'Universitaa Bocconi: l'è minga tant lontan dal Quarter Quadronn e l'è considerada una zona bastanza sciora.

In del Vial l'artista Maurizio Cattelan el gh'ha 'n studi, fad in d'un spazzi tolt via al trafegh de droga che l'ha metud a post.

A l'è servida de la metropolitana de Milan cont i fermade de Crocetta e Porta Romana (in su la sgialda) e Santa Sofia (in su la bloeu), de la red di tram con la linia 9 e di bus 59, 90, 91, 92.

## Alter proget
Brovet de Pavia

El **Brovet de Pavia** a l'è 'n palazz del secol XII in piazza Granda, volud del vescov Damian de Pavia 'me sed de la diocesi e poeu doperad per el poder temporal e i assamblee di citadin del comun.

L'è stad la cà del Comun fina al 1875, ann che la ministrazzion comunala la fa san-Michel a Palazz Mezabarba: al temp di fascista l'è stad sed del Partid Nazzional Fassista, el deventa poeu una scoeula, e incoeu el gh'ha dent l'Istitut Universitari de Studi Superior, e gh'è anca di mostre d'art.

## Bibliografia
*L. Giordano, M. Visioli, R. Gorini, L. Baini, P. L. Mulas, C. Fraccaro, L'architettura del Quattrocento e del Cinquecento, in Storia di Pavia, III/3, L’arte dall'XI al XVI secolo, Milano, Banca Regionale Europea, 1996.

## Alter proget
Giorg Jan

El **Giorg Jan** (Viena, 21 de dicember 1791 - Milan, 8 de masg 1866) a l'è stad un entomolegh, zoolegh e botanegh italian de origin ongaresa.

Assistent a l'Università de Viena, el deventa professor de botanega a l'Università di Studi de Parma, e 'l deventa diretor del so ort botanegh, che 'l fa pussee scior. A la mort del 1837 el ciapa la collezzion del Giuseppe De Cristoforis in gestion, che l'era stada dada in eredità al Comun de Milan, roba che la mena al dervì del Musee de storia natural, del che l'è stad el prim diretor.

In l'erpetologia l'ha descovert circa 85 noeuv biss. L'ha categorizad anca la Silene elisabethae, fior simbol del Lombard-Veneto, che l'ha dedicad a la prenzipessa Sissi.

## Riferiment
*Treccani

## Alter proget
Biblioteca del Musee civegh de storia natural de Milan

La **Biblioteca del [[Musee civegh de storia natural de Milan]]** a l'è la pussee granda biblioteca de storia natural in Italia, ospitada del musee ambrosian. Fada su insema al musee, del 2015 la ciapa dent quella de l'Aquari civegh de Milan, e donca la ciapa anca el so nom dent.

Al principi la gh'haveva circa 1'500 volum, se sgionten poeu quei del Carlo Porro e vers la fin del secol l'Emilio Cornalia, diretor del musee, ghe lassa alter 1'500 volum de la soa catada personal, pussee inanz riven i collezzion de l'Edgardo Moltoni, de l'Ottavio Cornaggia Castiglioni, del Cesare Nielsen e del Ludovico Geymonat.

Al dì d'incoeu la gh'ha pussee de 140'000 volum e 2'400 periodegh.

## Riferiment
*Comune di Milano

## Alter proget
Giuseppe De Cristoforis

El **Giuseppe De Cristoforis** (Milan, 11 de otover 1803 - Milan, 27 de dicember 1837) a l'è stad un naturalista italian.

Patrizzi milanes, l'è regordad soratut per la soa gran collezzion natural, lassada in eredità al comun de Milan e organizada del so amis Giorg Jan che l'è stada la bas del Musee civegh de storia natural de Milan.

## Riferiment
*[Treccani](https://www.treccani.it/enciclopedia/de-cristoforis-giuseppe-antonio-ambrogio_(Dizionario-Biografico)/)

## Alter proget
Sabin de Canosa

El **Sabin de Canosa** (461 - Canosa di Puglia, 9 de fevrer 566) a l'è stad un vescov italegh, pastor de la diocesi de Canosa del 514 a la soa mort. L'è venerad 'me sant de la Gesa catolega.

Gh'hann dedicad la catedral de Canosa e 'l dom de Bari.

## Riferiment
*Santi e Beati

## Alter proget
Gesa de San Franzesch de Paola (Milan)

La **Gesa de San Franzesch de Paola** a l'è una parochial de Milan, sita in via Manzon. L'è stada scominciada del 1728 per el convent de l'Orden di Minim, che ghe l'ha dedicada al so fondator, e l'è stada progetada del Marco Bianchi. Del 1804 el convent a l'è scassad e la gesa, che un quaj ann indree l'era deventada parochia, l'è dada al cler secolar.

Chinscì gh'hann fad l'obet a l'Isep Verd.

## Riferiment
*BeWeB

## Alter proget
Balestra

La **balestra** a l'è 'n arma de tir nassuda 'me evoluzzion de l'arch e che ghe sgionta un manegh, inscì che l'è pussee potenta e facil de mirà. El se sa no ben quand che l'è nassuda, ma de sigur la gh'era del quart secol inanz del Crist, ma l'era no doperada trop, l'ha vist pussee sucess inanz, in tra el XI e 'l XVI secol, quand che l'è stada bandonada in favor di armi de foeugh, e l'era retegnuda inscì temibel che el Concili Lateran II l'haveva proibid de doperàlla in tra i armade catoleghe, e ghe consentiva domà de doperàlla contra i musulman e i eretegh, desgià che podeven minga respetà la regola.

Al dì d'incoeu l'è doperada soratut 'me sport e per andà a cacia, ma el capita anca che un quajvun la dopera per fà di riat. Quell che 'l dopera la balestra se dis balestrer.

## Riferiment
*Treccani

## Alter proget

## Vos corelade
*Balestra a ripetizzion
*Balestra del Leonard
*Arbalesta
*Balista
Ada Lauzi

L**'Ada Lauzi** (Milan, 7 de masg 1928 - 22 de setember 2024) a l'è stada una poetessa italiana, che l'ha scrivud in dialet milanes.

## Biografia
Nassuda a Milan, i so sgent eren de la Lombardia ma no de la cità, ma la resta orfena de mam quand che la gh'haveva du agn: la imprend el dialet meneghin in di cà de ringhera e la se svesina prest a la poesia milanesa, cont el lensger la literadura lombarda del '300 e inanz, e la se ispira soratut al Carlo Porta e al Luis Medegh e con l'andà al Circol Filologegh Milanes per fà pussee bon el so savè de metrega.

Del 1983 al 2009 l'ha fad, in su la Radio Meneghina, una trasmission dedicada al milanes, indova che se lensgeven poesie, proverbi e roba compagna e se daven lezzion de gramatega.

L'è morta el 22 de setember e gh'hann fad l'obet in la Gesa del Rosari.

## Poesia
La soa poesia l'ha tratad vari tema, e l'ha fad anca di traduzzion de alter oeuvere in la lengua del Porta, per esempi l'ha voltad l*'Infinito* del Giacomo Leopardi.  A l'è stada retegnuda una gran poetessa del milanes, e de lee el Claudio Beretta el diseva che la mostrava la soa natura e la soa storia personal, senza mai bandonà quell che l'è.

## Riferiment
Palazz Real (Pavia)

El **Palazz Real** a l'era la cort di Rè Lombard a Pavia, che l'è stada capital del so Regn del 625 a la soa fin, del 774: doperad poeu de alter monarca italegh, a l'è destrugad in d'un mot popolar del 1024.

A l'era vun di esempi pussee bei de architetura lombarda antiga e gh'era tacade la zeca de Pavia e la scoeula de Pavia.

## Bibliografia
*Donald Bullough, Urban Change in Early Medieval Italy: the Example of Pavia, in "Papers of the British School at Rome", XXIV (1966).

## Vos corelade
*Palazz Real (Cortlona)
*Palazz Real (Monscia)
Basilega de San Jacom Magior

La **Basilega de San Jacom Magior** (*baséllica ed San Iâcum Mazåur* in lengua emiliana) a l'è una gesa de Bologna, fada su del 1267 per l'orden di gustinian e che la gh'ha dent la capella Bentevoeuj, con de l'art de prezzi del secol XV.

## Riferiment
*Storia e Memoria di Bologna

## Alter proget
Lobia di Oeus

La **lobia di Oeus** a l'è 'n palazz de piazza di Mercant a Milan, volud de l'Oldrad de Dresan arent al Palazz e che gh'è partegnud a la fameja omonema, e l'è stad fad su, renovad, del Matee I Viscont pussee inanz: la forma che gh'è incoeu la resaliss un restaver del ses'cent.

Gh'è di statov di maister campionasch, tant 'me l'Ugo de Campion e 'l fioeul Giovann, oltra che de maister toscan. Gh'è anca i stema di sester de Milan e de la cità.

## Bibliografia
*Gerolamo Luigi Calvi, Notizie sulla vita e sulle opere dei principali architetti scultori e pittori che fiorirono in Milano durante il governo dei Visconti e degli Sforza, Milano 1859, I, 39-40.

## Alter proget
Mausolee di Trivolz

El **Mausolee di Trivolz** a l'è una capella, dedicada a la Madona, fada del Bramantin in la Gesa de San Nazar. Fornida del 1565, l'è stada voluda del Gian Giacom Trivolz, 'me celebrazzion de la soa vitoria, e gh'hann poeu mitud dent i corp de vari member de quella familia chi.

## Bibliografia
*Maria Teresa Fiorio, Le chiese di Milano, Milano, Electa, 1985, ISBN 88-370-3763-5.
Sistema bibliotecari de Milan

El **sistema bibliotecari de Milan** a l'è fad su de la Biblioteca Sormana e de vintiquater biblioteche de quarter, oltra a di sit per ciapà e portà indree i liber in la metropolitana de Milan, di bibliobus e anca di biblioteche de condomini.

A l'è part de la Sociazzion Italiana di Biblioteche, del Burò Europee di Biblioteche e de la Federazzion Internazzionala di Biblioteche.

## Sed
El gh'ha trè sed in del Municipi 1 (oltra a la Sormana la Biblioteca al Parch e quella de Porta Vigentina), dò in del Municipi 2 (Carsenzagh e Vial Zara), 3 (Valvassori Peroni e Porta Venezzia) e 4 (Calvairaa e Oeuj), trè in del Municipi 5 (Gesa Rossa, Fra Cristofen e Tebald), dò in del Municipi 6 (Lorentegg e Sant Ambroeus, trii in del Municipi 7 (Bagg, Harar e Sicilia), quater in del Municipi 8 (Acurs, Gallarates, Quart Ogee e Villapizzon) e in del 9 (Afer, Cassina Anna, Derghen-Bovisa e Ninguarda). El bibliobus, con sed centrala in Valvassori Peroni, el passa in di bande men servide di municipi 3, 4 e 7.

Oltra a 'sti sed chi el gh'ha trii deposit.

## Ligam de foeura
*Sit ofizzial 

## Alter proget
Gesa de la Madona de Lourdes (Milan)

La **gesa de la Madona de Lourdes** a l'è una parochiala de Milan, arent al Cimiteri Monumental: l'è in pè del 1902 e del 1925 l'è parochia e, del 1958, basilega romana minor. L'è stada progetada de l'Alfredo Campanini, architet liberty ben ativ a Milan.

## Riferiment
*BeWeb
Piazza San Steven (Bologna)

La **piazza San Steven** (*piâza San Stêven* in bolognes) a l'è una piazza de Bologna, che a bon cunt l'è minga dent del stradari ofizzial felsin e l'è un triangol che 'l vegn foeura de via San Steven. La ciapa el nom de la gesa omonema, gh'è anca el Palazz Bolognini Amorini Salina e de la Cort Isolan la mena in la Strada Magiora.

## Riferiment
*Origine Bologna

## Alter proget
Anfiteater de Milan

L**'[[anfiteater]] de Milan** a l'era el terz pussee grand de l'Italia romana, dopo del Colossee e de l'Anfiteater campan, cont i so 155 x 125 meter de ellissa. L'era sit foeura di mure romane, arent a Porta Cica, e l'hann fad su intorna al I secol, l'è stad destrugad in l'assedi de Milan de la guerra gotega del 539.

I rest se troeuven in tra i vie de incoeu de De Amicis, Conca del Navili e Arena.

## Riferiment
*Milano Archeologia

## Alter proget
Reoport de la Malpensa

El **Reoport de la Malpensa** (*aeroporto di Milano-Malpensa* in italian) a l'è el pussee important reoport che 'l serviss la banda de Milan: l'è situad in tra i comun de Soma, Ferno e Lonaa Pozzoeu e l'è el segond reoport italian dopo quell de Fiumicino.

A l'è conligad a Milan de vari autobus e di treni de Trenord, de categoria Malpensa Express e regionai, l'è conligad al Canton Tesin di treni de la Red celer.

Vert del 1948, el gh'ha du terminal e do piste. In di lavorà ferroviari del 2014 per colegà el Terminal 1 al Terminal 2, inn stad trovad circa 80 tombe de la coltura proto-voraseca (soratut del secol X prima de Crist). El ciapa el nom de la Cassina Malpensa, che l'è là arenta. Del 2024 l'è dedicad al Silvio Berlusconi.

## Riferiment


## Ligam de foeura
*Sit ofizzial

## Alter proget

## Vos corelade
*Reoport de Berghem-Oeuri
*Reoport de Milan-Linaa
Monument al Luis Cagnoeula

El **Monument al Luis Cagnoeula** a l'è vuna di statue de la Cort d'onor del palazz de Brera, fada del Benedetto Cacciatori. L'è dedicada a l'architet Luis Cagnoeula.

## Bibliografia
*Dei monumenti consacrati agli uomini illustri nel palazzo delle scienze, lettere ed arti in Brera, in L'Italia musicale, 12 aprile 1851, p. 117.

## Alter proget
Linea lumbarda

La **Linea lumbarda** l'è staài un on muimènt letterari nassüd in l'Italia del Nord, püsèe precisament a a Milan, intorn a la metà del '800.

L'è stài ciamàs insì da Luciano Anceschi on d'la sò antulogia *Linea lombarda* (1952), che la püblicheva le opere de Vittorio Sereni, Roberto Rebora, Giorgio Orelli, Nelo Risi, Renzo Modesti e Luciano Erba. 

In d'i ann '50 a g'hera d'i pueta e scritùr ch'i 'ndeven adl *Blu Bar* in piàsa Meda a Milan, ch'i fèven part de la Linea Lumbarda: Luciano Erba, Vittorio Sereni e Piero Chiara.

## Scritùr e pueta

### Prima generasiòn
* Alessandro Manzoni (1785–1873)
* Cletto Arrighi (1828–1906)
* Camillo Boito (1836–1914)
* Iginio Ugo Tarchetti (1839–1869)
* Emilio Praga (1839–1875)
* Achille Bizzoni (1841–1904)
* Arrigo Boito (1842–1918)
* Ludovico Corio (1847–1911)
* Carlo Dossi (1849–1910)

### Secunda generasiòn
* Paolo Valera (1850–1926)
* Emilio De Marchi (1851–1901)
* Gian Pietro Lucini (1867–1914)
* Carlo Bertolazzi (1870–1916)
* Carlo Linati (1878–1949)
* Delio Tessa (1886–1939)
* Augusto De Angelis (1888–1944)

### Tersa generasiòn

* Massimo Bontempelli (1878–1960)
* Alberto Savinio (1891–1952)
* Carlo Emilio Gadda (1893–1973)
* Roberto Rebora (1910–1992)
* Aldo Buzzi (1910–2009)
* Giorgio Scerbanenco (1911–1969)
* Vittorio Sereni (1913–1983)
* Piero Chiara (1913–1986)
* Luigi Santucci (1918–1999)
* Alberto Vigevani (1919–1999)

### Quarta generasiòn

* Giorgio Simonotti Manacorda (1915–1971)
* Giorgio Orelli (1921–2013)
* Luciano Erba (1922–2010)
* Giovanni Testori (1923–1993)
* Lento Goffi (1923–2008)
* Ottiero Ottieri (1924–2002)
* Renato Olivieri (1925–2013)
* Luciano Prada (1926–1994)
* Umberto Simonetta (1926–1998)
* Vittorio Orsenigo (1926)
* Giorgio Cesarano (1928–1975)
* Giancarlo Majorino (1928–2021)
* Danilo Montaldi (1929–1975)
* Carlo Castellaneta (1930–2013)
* Franco Loi (1930–2021)
* Giovanni Raboni (1932–2004)
* Sandro Boccardi (1932–2023)
* Raffaele Crovi (1934–2007)
* Angelo Fiocchi (1935-)
* Tiziano Rossi (1935-)
* Grytzko Mascioni (1936–2003)
* Rodolfo Quadrelli (1939–1984)
* Giampiero Neri (1927–2023)
* Maurizio Cucchi (1945-)

## Riferiment


## Ligàmm de foeura

* ''Linea lombarda'' in d'la Encyclopedia Britannica
Musee del Donizet

El **Musee del Donizet** el se troeuva a Berghem (de Sora) in del palazz de la Misericordia Maggior de la via Arena, la veggia sed de l'Istitut musical Gaitan Donizet, e allestid in de la sala che l'era la sala Consiliar de la Congregazzion de la Misericordia Maggior.

El Musee l'è stad vert al publegh in del 1906 per onorà la memoria de Gaitan Donizet. El gh'è dent in mostra diversi cimeli donizetian, in tra i che gh'è di spetacol, oltra a 'na gran serie de autograf e i arred de la stanza indova che l'artista l'è mort.

I cimeli inn rigad prima de la collezzion de la baronessa Giovanna Ginevra Rota Basoni Scotti; a 'sti ché ghe n'è stad sgiontad un quaj de pu che rivava de la Biblioteca civica Angelo Mai. Important l'è stad el lavorà de racolta de obei e spartid fada del Guido Zavadini, che 'l n'ha fad el prim catalegh in del 1936.

El percors espositiv el se divid en diverse sezzion, da le origini e la nassida fin a la soa mort, con 'na rica serie de ritrat, partidure e strument musicai che i compèta la soa rassegna espositiva.

## Alter proget

## Vos corelade
*Cà Donizeta
Biblioteca cantonal de Belinzona

La **Biblioteca cantonal de Belinzona** a l'è una biblioteca publega del Canton Tesin, part del sistema bibliotecari ticines, che l'è dent a Palazzi Franscin, insema a varie alter istituzzion colturai cantonai.

A l'è stada verta in tra la fin del '800 e 'l principi del '900, la deventa biblioteca regional del 1987 e cantonal del 1991. Dent se troeuva la ducumentazzion social e regional del Canton.

## Ligam de foeura
*Sit ofizzial 

## Alter proget
Musee Martinitt e Stelline

El **Musee Martinitt e Stelline** a l'è 'n musee d'art de Milan, situad in d'una costruzzion arenta al Palazz di Stelline, che se po andàgh denter a gratis.

Vert del 2009, grazzia a una gran donazzion, e gestid del Loeugh Pii Trivolz, el guarna el patrimoni artistegh di *Martinitt*, o ben i orfen de Milan che ospitaven, e anca i archivi del temp, oltra a una biblioteca con pussee de vintmila volum. 

A l'è stad vun di prim musee multimediai in la cità, con di tablet che permeten a quei che 'l visiten de lensger i ducument che hann marcad la vita di orfen e, in general, la storia de Milan. Gh'è anca di sale de studi, di ofizzi de consulenza e de suplega del material, 'n aula conferenze e di sale de consultazzion.

## Riferiment


## Alter proget
Archivi de Stat de Milan

L**'Archivi de Stat de Milan** el gh'ha sed al Palazz del Senad e 'l so mester a l'è quell de guarnà i ducument di entità statai e publeghe de la banda de Milan: l'è vegnud su in manera organega cont el catà di informazzion del temp di spagnoeui e di austriegh, l'è stad formalizad del 1781 e l'è stad sota la direzzion del Ceser Cantù che l'ha fad san-Martin in la soa sed del dì d'incoeu.

## Ligam de foeura
*Sit ofizzial 

## Alter proget
Pinacoteca Ambrosiana

La **Pinacoteca Ambrosiana** a l'è 'n musee d'art milanes situad in del Palazz de l'Ambrosiana. A l'è verta del 1618, per volé del Federigh Borromee e anca incoeu l'è gestida de 'n collegi de dotor fad su de ceregh scernid de l'arcivescov de Milan.

In tra i vari artista che gh'è in mostra a gh'è el Luin, el Tizzian, el Carevasg, el Bonifazzi Verones, l'Ironem Marches, el Martin Piazza, l'Andreja Soree, el Giorgion, el Jacom Bassan, el Giuli Camp, el Morazzon, l'Ambroeus Figin, el Bergognon, el Botticelli, el Bartolomeo Vivarini, el Bramantin, el Ceser Magn, el Giovann Paol Lomazz, el March de Ogionn, el Giovann Batista Moron, el Moret, el Bartolomee Venezzian, el Pompee Marches, el Manfred Setala, el Giovann Mazon, el Giovann Gustin de Lod, l'Antoni Soree, el Cristoforo Ferrari, el Daniell Cresp, el Procascin, el Mosè Bianchi, l'Emilio Gola, el Leonard da Vinci - e 'l so dissepol Salaì -, el Pellegrin Tebald, el Bernard Zenal, el Ceran, el Giusep Boss e 'l Giovann Ambroeus de Predis.

## Ligam de foeura
*Sit ofizzial

## Alter proget

## Vos corelade
*Monument a la memoria del Giusep Boss
Ort botanegh de Bologna

L**'Ort botanegh de Bologna** a l'è 'l giardin botanegh de l'Università de Bologna, che se troeuva dent de la terza cinta muraria de la cità.

Vun di pussee antigh d'Europa e d'Italia, a l'è stad fondad del 1568 de l'Ulisse Aldrovandi, in del Palazz, arent a la Sala Borsa, ma del 1578 a l'è spostad in d'una sede pussee granda, arenta a Porta San Steven.

## Ligam de foeura
*Sit ofizzial

## Alter proget
Bernard Rainold

El **Bernard Rainold** (secol XVI - secol XVII) a l’è stait on poeta lombard, vissud ind el XVI secol. Amix del Jovan Paol Lomaz, l’ha contribuid ai Rabisc. Sò lirege milanese hinn staite apressade del Carl Antoni Tant du segoi despò.

Ge atribussen, anca se l'è miga cert, el *[[Cheribizo]]*.

## Riferiments
Musee Ladin de Fassa

El **Musee ladin de Fassa** (in ladin *Museo ladin de Fascia*) a l'è un musee etnografegh de San Sgian de Fassa, dedicad a la minoranza ladina de quella banda li. L'è in pè del 1981, volud de l'Istitut Coltural Ladin, e l'era ospitad ospitad de l'antigh *Tobià de la Pieif*, l'ha fad san-Martin in d'una sed noeuva del 2001.

## Ligam de foeura
*Sit ofizzial

## Alter proget
Monferrad

El **Monferrad** l’è ona sot-rejon istorega e culturala del Piemont. El ciapa sœ nom de l’omonem stat qe istoregament l’ha governad gran part del so territori. 

Storegament, culturalment e anca linguisticament hinn part de la rejon toc de i moderne provincie de Lissandria, Ast, Savona, Turin e Pavia. 

L’oreografia de la moderna rejon a l’è costiduida per la plù part da Colline, anca se el g’è zone de piana e pura de bassa montagna. 

Ind el Monferrad el se parla un dialet oriental de la Lengua piemonesa pitost caratteristeg, e diferent de la lengua standard. Qe intra i divers lavor presenta di influenze lombarde, ligure e emiliane. 

Al di d’incœ (no storegament) a l’è dividid in volt (perqè in plù volta quota), e bass (in quota bassa)

## Oter projets
Galleria nazzional de Parma

La **Galleria nazzional de Parma** a l'è 'n musee de Parma, dent del Palazzi de la Pilota: verta del 1760 e voluda del Felip I de Parma, la gh'ha dent quaderm in tra i tant, del Beato Angelico, del Cima de Conejan, del Canalet, del Corresg, del Guercino, del Leonard de Vinci, del Parmesanin e del Tintoret.

I oeuvere pussee importante che gh'è dent a inn la Madona col Bambin e i Sant Luis Gonzaga e Stanislao Kostka, la Fameja de Don Felip de Borbon, el litrat de la Maria Luisa d'Austria, el litrat de la Maria Luisa d'Asborgh vestida de Concordia, I trè sorelle, l'Incoronazzion de la Vergin e Sant, la Pala Montini, el Giudizzi de Mida, la Scaviada, l'Incoronazzion de la Vergin, la Madona de la Scala, el Martiri de Quater Sant, el Compiant in sul Crist mort, la Nonziada, la Madona de Sant Ironem, la Madona de la Scodella, l'Autolitrat col berret ross, la S'ciava turca, el Paol III cont on nevod, l'allegoria de l'Imacolada Concezzion, la Sant'Agheta in preson col San Peder e l'Angel, el sposalizzi mistegh de la Santa Catarina, el litrat del Lissander Farnes e l'adorazzion di Magi.

## Ligam de foeura
*Sit ofizzial

## Alter proget

## Vos corelade
*Collezzion Farnesa
Musee d'Archeologia (Università de Pavia)

El **Musee d'Archeologia** a l'è vun di musee gestid de l'Università de Pavia e, insema a quell de Padoa, vun di pussee antigh d'Italia, desgià che l'hann fad su del 1819, cont el contribut del Pier Vittorio Aldini. Incoeu a l'è ospitad in del vegg Ospedal San Matee.

## Ligam de foeura
*Sit ofizzial

## Alter proget
Biblioteca civega Angelo Mai

La **biblioteca civega Angelo Mai** a l'è la biblioteca pussee importanta de Berghem, con sed a Palazz Noeuv, denanz al Palazz de la Reson, indova che la gh'ha havud sed fina del 1843 al 1928. A l'è stada verta del 1768 grazzia a una donazzion in del testament del cardinal Josep Lissander Furet e l'ha tacad a slargàss, fina a rivà ai 700'000 volum e ai 11'000 periodegh del dì d'incoeu.

A l'è vuna di do biblioteche centrai orobeghe, insema a la Biblioteca Antonio Tiraboschi. Dent a gh'è anca i Archivi Storegh Comunai.

## Ligam de foeura
*Sit ofizzial

## Alter proget
Musee de la Diocesi (Carp)

El **Musee de la Diocesi** de Carp a l'è vert del 2008 dent de la gesa gesuita de Sant Ignazzi de Loyola e l'è dedicad al cardinal Rodolf Pio. El met in mostra una serie de oeuvere d'art de la Diocesi e de oget liturgegh, che prima eren in mostra in del Musee Civegh del Castell di Pio ma, vers la fin del millenni, a inn dad indree a la Gesa inscì che i mostren in la sed noeuva.

## Ligam de foeura
*Sit ofizzial
Galleria d'Art Moderna (Milan)

La **Galleria d'Art Moderna** a l'è 'n musee d'art civegh de Milan, la pussee importanta collezzion in Lombardia de l'art del Votcent, e l'è situada in la Villa Real.

La collezzion d'art la gh'era sgiamò del 1877, a l'è spostada del 1903 al Castell Sforzesch e, quand che 'l Stat ghe dà al comun la Villa del 1920, la menen lilinscì. Gh'è i oeuvere de artista compagn del Giovanni Segantini, del Pompeo Marchesi, del Francesco Hayez, de l'Antonio Canova, del Vincent van Gogh, del Gaetano Previati, del Giovanni Fattori, del Paul Gauguin, del Pablo Picasso, del Paul Cézanne, de l'Amedeo Modigliani e de l'Umberto Boccioni.

L'oeuvera pussee cognossuda che gh'è a l'è El Quart Stat, ma se poden anca tirà a man Done breton, I lader e l'asen, l'amor a la font de la vita, el litrat de la contessina Antonietta Negroni Prati Morosini fiolina, el litrat de la Matilde Juva Branca e i scolture Ismaell bandonad in del desert, Flora, Achill ferid e la Minerva che ghe met l'anema a l'automa del Prometeo.

## Ligam de foeura
* Vespero di novembre

## Ligam de foeura
*Sit ofizzial

## Alter proget
Biblioteca Salaborsa

La **Biblioteca Salaborsa** a l'è una biblioteca de Bologna verta del 2001 in la Sala Borsa del Palazz, inscì de sostituiì la biblioteca de Palazz Aldrovandi, che ghe calaven di spazzi.

Gh'è anca una sezzion destacada che la se ciama *Salaborsa Lab*.

## Ligam de foeura
*Sit ofizzial

## Alter proget